ร้านอยู่ชั้นG ลูกค้าค่อนข้างเยอะต่อแถวคิวยาว มีที่นั่งทานอยู่ด้านขวา มีน้ำดื่มบริการตัวเอง วันที่ไปชีสทาร์ตไซส์เล็กรสออริจินอลหมด เลยต้องลองรสอื่นค่ะ
-PABLO mini - Choco 90฿ แป้งทาร์ตไม่แข็งมาก กำลังดี เข้ากับชีสรสช็อคโกแลต นุ่มๆเข้มข้น อร่อยดีค่ะ
-PABLO mini - Matcha 90฿ คำแรกก็ติดใจเลยรสนี้ หอมมัทฉะอ่อนๆ ชีสมัทฉะเยิ้มๆ สีสวย อร่อยมาก ชอบรสนี้ค่ะ
- PABLO mini - Marsh Strawberry 105฿ เป็นเมนูใหม่ ชิ้นนี้หน้าตาน่าทาน แต่งหน้าด้วยมาร์ชเมลโล่ และซอสสตรอเบอรี่ ตัวชีสก็นุ่มๆ หวานตัดกับซอสสตรอเบอรี่เข้ากันดี อร่อยค่ะ
รวมๆทานไป 3 แบบ คือเป็นชีสทาร์ตที่อร่อยมากจริงๆ คราวหน้าถ้ามาอีกคงมาลองรสชาติอื่นอีกแน่นอน ไอศกรีมก็น่าลองค่ะ